# La pasión turca

La pasión turca és una pel·lícula dirigida i adaptada per Vicente Aranda i protagonitzada per Ana Belén, basada en la novel·la homònima de Antonio Gala editada per Planeta. En ella destaca la música original composta per José Nieto, guanyadora del Premi Goya a la millor banda sonora.
Amb un grandíssim èxit de públic, va tenir aproximadament 1.240.000 espectadors, recaptant un total de 3.777.123,14 euros. Formà part de la selecció oficial del 19è Festival Internacional de Cinema de Moscou.

## Argument

Desideria (Ana Belén), és una dona de trenta anys que decideix anar amb els seus amics i amb el seu marit d'excursió a Turquia. El seu matrimoni, enterament convencional, l'atossiga, perquè sempre va imaginar una vida diferent.
Allí Desi s'enamorarà perdudament de Yamam (George Corraface), el guia del grup en el que viatgen. Desi, apassionada, cerca en Yamam la seva redempció i supervivència, fins al punt d'abandonar-ho tot a Espanya per a anar-se'n amb ell. Gala narra la tortuosa passió i vida de Desi amb Yaman.

## Repartiment

* Ana Belén - Desideria
* Georges Corraface - Yaman
* Ramon Madaula - Ramiro
* Sílvia Munt - Laura
* Helio Pedregal - Arturo
* Blanca Apilánez - Felisa
* Francis Lorenzo - Marcelo
* Loles León - Paulina

## Curiositats

* Està basat en la novel·la homònima de Antonio Gala.
* Aquesta pel·lícula és si no el major, un dels majors èxits cinematogràfics d'Ana Belén, qui realitza una de les millors interpretacions de la seva carrera, recompensada amb una nominació al Goya i premis com la Rosa de Sant Jordi o el Fotogramas de Plata per votació dels lectors.
* Es rumoreja que una dona a Lleida va ser la veritable inspiració literària d'Antonio Gala. Això va donar lloc amb posterioritat a nombroses polèmiques.
* Antonio Gala no va estar gens d'acord amb certes escenes, no va treballar a la pel·lícula i va discrepar amb el final, que és totalment diferent del de la novel·la. Encara que es va rodar també el final d'Antonio Gala, aquells als quals se li va demanar opinió es van decantar pel final de Vicente Aranda.
* La pel·lícula té un alt contingut eròtic i curiosament en algunes de les escenes de sexe, el llit es trobava situada en disposició vertical, una cosa molt comuna al cinema de Vicente Aranda.

## Premis i candidatures
### IX Premis Goya

| Categoria | Persona | Resultat |
| Millor director | Vicente Aranda | Nominat |
| Millor actriu protagonista | Ana Belén | Nominada |
| Millor actriu de repartiment | Sílvia Munt | Nominada |
| Millor guió adaptat | Vicente Aranda | Nominat |
| Millor música original | José Nieto | Guanyador |
| Millor fotografia | José Luis Alcaine | Nominat |
| Millor direcció artística | Josep Rosell i Palau | Nominat |
| Millor direcció de producció | José Luis Escolar | Guanyador |
| Millor disseny de vestuari | Nereida Bonmatí | Nominada |
| Millor maquillatge i perruqueria | Juan Pedro Hernández Manolo Carretero | Nominats |
| Millor so | Gilles Ortion Ricard Casals | Nominats |

### Medalles del Cercle d'Escriptors Cinematogràfics de 1994

| Categoría | Persona | Resultado |
| Millor música | José Nieto | Guanyador |

## Referències

* ↑ «19th Moscow International Film Festival (1995)». MIFF. Arxivat de l'original el 2013-03-22. [Consulta: 20 març 2013].
* ↑ La pasión turca a Fotogramas
* ↑ Los actores Ana Belén y Carmelo Gómez, premios Fotogramas 94, El País, 1 de març de 1995
* ↑ Vicente Aranda cambia en 'La pasión turca' erotismo por sensualidad, El País, 23 de novembre de 1994
* ↑ 'La pasión turca', una cinta marcada por la polémica Arxivat 2019-10-18 a Wayback Machine., ABC, 26 de maig de 2001
* ↑ La pasión turca al web dels Premis Goya
* ↑ «Premios del CEC a la producción española de 1994». Círculo de Escritores Cinematográficos. Arxivat de l'original el 2021-02-25. [Consulta: 8 setembre 2019].

## Bibliografia

* Caparros Lera, José Maria: El Cine de Nuestros Dias 1994–1998, Ediciones Rialp, 1999, ISBN 84-321-3233-0
* Cánovás Belchí, Joaquín (ed.), Varios Autores,: Miradas sobre el cine de Vicente Aranda, Murcia: Universidad de Murcia, 2000.P. Madrid
* Colmena, Enrique: Vicente Aranda, Cátedra, Madrid, 1986, ISBN 84-376-1431-7